钦定古今图书集成/理学汇编/学行典/第246卷 > 陈梁
## 钦定古今图书集成/理学汇编/学行典/第246卷 > 陈梁

按《嘉兴府志》：“陈梁，原名昌应，字梦张，给事中陈所学
少子。慕狄梁公为人，更名梁，字则梁。入太学，游京师，
与魏大中定交。大中被逮，裹粮从之，预为经理后事。
大中死，赇无所偿，子学洢且就狱，梁为乞贷，知交得
六百金输纳。学洢死孝，哭之更哀，海内莫不诵义。故
弁濮阳崇信三岁孤女流落扬州，赎归抚育，择配士”
子。工诗文，喜诵《法华经》，四方名流乐与之交。晚削发
如僧，自称过亭和尚。营生墓，种梅叠石。属邹之麟大
书墓碣，曰“陈梁之墓。”日引宾客饮酒游其闲。年七十
一，病不起，索笔题曰：“出轴无心水月，偶逢清光满室。”
支颐而逝。